Hetimet mbi rrëzimin e avionit në Ukrainë
Ndërkohë Shoqata Ndërkombëtare e Sidës përgatitet të nderojë disa anëtarë të saj të cilët ishin në mesin e 298 njerëzve të vrarë.
Ndërsa hetimet mbi rrëzimin e avionit të kompanisë Malaysian Airlines vazhdojnë, drejtuesit e Shoqatës Ndërkombëtare të Sidës njoftuan sot se ata do të nderojnë disa kolegë të tyre të cilët ishin në mesin e 298 njerëzve të vrarë. Drejtoresha e kësaj shoqate thotë se gjashtë kolegët do të nderohen nesër në Australi gjatë hapjes së punimeve të një konference mbi Sidën. thotë Francoise Barre- Sinoussi, drejtuese e Shoqatës Ndërkombëtare të Sidës. Një ceremoni e veçantë sot u mbajt në Australi për të nderuar viktimat e avionit të rrëzuar malajzian. Ndërkohë, një zyrtar i malajzian po përgatitet të shkojë në Ukrainë për t’u siguruar që një ekip hetues të ketë qasje të sigurt në vendin ku është rrëzuar avioni. thotë ministri malajzian i mbrojtjes, Hishammauddin Husein. Vëzhguesit evropianë nga Organizata për Siguri dhe Bashkëpunim në Evropë (OSBE) tashmë ndodhen në vendngjarje, por atyre u është dhënë qasje e kufizuar nga rebelët të cilët kontrollojnë zonën ku është rrëzuar avioni. thotë një komandant i seperatistëve pro-rusë në këtë rajon. thotë Alexander Hug, zëvendës drejtor i misionit të OSBE-së në Ukrainë. Avioni i kompanisë Malaysian Airlines të enjten ishte në rrugën e tij nga Amsterdami në Kuala Lumpur, kur u rrëzua në Ukraninë lindore. Gati 200 pasagjerë ishin shtetas holandezë. Dyzet e katër ishin malajzianë, duke përfshirë edhe ekuipazhin 15 anëtarësh. Sekretari i Jashtëm britanik Philip Hammond thotë se hetuesit ndërkombëtarë " nuk po marrin mbështetje të mjaftueshme" nga Rusia për të shkuar në vendin ku ndodhen mbetjet e avionit malajzian. Zoti Hammond u tha gazetarëve sot se rusët nuk po e përdorin si duhet ndikimin e tyre në mënyrë që separatistët që kanë nën kontroll zonën të lejojnë qasje të nevojshme. Ai tha se sytë e botës do të jetë tek Rusia për të parë ndihmën e saj në këtë çështje. Në një telefonatë sot, presidenti rus Vladimir Putin dhe kancelarja gjermane Angela Merkel ranë dakort se një komisioni të pavarur, ndërkombëtar i udhëhequr nga Organizata Ndërkombëtare e Aviacionit Civil duhet t'i jepet qasje e shpejtë në vendin e rrëzimit. Qeveria gjermane tha zonja Merkel i bëri thirrje zotit Putin të përdor ndikimin e tij mbi separatistët. Presidenti amerikan Barak Obama tha të premten se provat tregon se një raketë tokë-ajër ka qëlluar dhe rrëzuar avionin malajzian të enjten dhe se ajo u lëshua nga territori i kontrolluar nga separatistët pro-rusë. Rusia ka mohuar përfshirjen në sulm, i cili vrau 298 pasagjerët e avionit dhe ekuipazhin.